wickkiey/tamil-wikipedia-chunked huggingface dataset:
# நவாப் மாலிக்

## சட்டமன்றத்தில்

மாலிக், 1996, 1999, 2004-ல் நேரு நகர் சட்டமன்றத் தொகுதி மற்றும் 2009,2019-ல் மும்பையில் உள்ள அணுசக்தி நகர் சட்டமன்றத் தொகுதி ஆகியவற்றிலிருந்து மகாராட்டிரா சட்டமன்றத்திற்கு தேர்ந்தெடுக்கப்பட்டார்.
# நவாப் மாலிக்

## அமலாக்கத்துறையின் வழக்கும், கைதும்

11 பிப்ரவரி 2022 அன்று நவாப் மாலிக் மற்றும் தாவூத் இப்ராகிம் மீது தேசியப் புலனாய்வு முகமை தொடர்ந்த பணமோசடி வழக்கில், 23 பிப்ரவரி 2022 அன்று அமலாக்க இயக்குநரகத்தால் நவாப் மாலிக் கைது செய்யப்பட்டார். நவாப் மாலிக் நீதிமன்ற காவலின் போது, உடல்நிலை மோசமடைந்தை ஒட்டி 17 மே 2022 அன்று அன்று தானே கிரிட்டிகேர் மருத்துவமனைக்கு அனுமதிக்கப்பட்டு மருத்துவ சிகிச்சை பெற்று வந்தார். இந்திய உச்ச நீதிமன்றம் 11 ஆகஸ்டு 2023 அன்று நவாப் மாலிக்கிற்கு மருத்துவ காரணங்களுக்காக இரண்டு மாத கால இடைக்கால பிணை வழங்கியது.
# ஆயிரம் நிலவே வா (திரைப்படம்)

*** ஆயிரம் நிலவே வா*** (*Aayiram Nilave Vaa*) 1983 ஆம் ஆண்டு வெளிவந்த இந்தியத்தமிழ்த் திரைப்படமாகும். நியூ வேவ் பிக்சர்ஸ் தயாரித்த இத்திரைப்படத்தை பேராசிரியர்ஏ. எஸ். பிரகாசம் இயக்கினார்.இத்திரைப்படத்தில்கார்த்திக் மற்றும்சுலக்சனா முக்கியக் கதாபாத்திரத்தில் நடித்துள்ளனர்.
# ஆயிரம் நிலவே வா (திரைப்படம்)

## நடிப்பு

- கார்த்திக்
- சுலக்சனா
- சில்க் ஸ்மிதா
- நாகேஷ்
# ஆயிரம் நிலவே வா (திரைப்படம்)

## பாடல்கள்

இத்திரைப்படத்திற்கு இளையராஜா இசையமைத்தார். இத்திரைப்படம் இளையராஜா இசையமைத்த 200 வது திரைப்படமாகும். பாடல்களை வைரமுத்து, புலமைப்பித்தன் மற்றும் கங்கை அமரன் ஆகியோர் எழுதியுள்ளனர்.
| **எண்.** | **பாடல்** | **பாடகர்கள்** | **வரிகள்** |  |
| --- | --- | --- | --- | --- |
| 1 | "தேவதை இளந்தேவி" | எஸ். பி. பாலசுப்பிரமணியம் | வைரமுத்து |  |
| 2 | "அந்தரங்கம் யாவுமே" | எஸ். பி. பாலசுப்பிரமணியம் | புலமைப்பித்தன் |  |
| 3 | "ஊட்டி குளிரு" | மலேசியா வாசுதேவன், எஸ். பி. சைலஜா | வைரமுத்து |  |
| 4 | "கன்னி இளம்" | எஸ். ஜானகி |  |  |
| 5 | "கங்கை ஆற்றில்" | பி. சுசீலா | கங்கை அமரன் | } |
# அவ்லா உள் விளையாட்டு அரங்கம்

**அவ்லா உள்விளையாட்டு அரங்கம்** (**Hawla Indoor Stadium) இந்தியாவின்** மிசோரம் மாநிலத் தலைநகரம் அய்சால் நகரில் அமைந்துள்ளது. முக்கியமாக கூடைப்பந்து கூட்டமைப்பின் மிசோரம் சிறப்பு கூட்டணைவுப் போட்டிகளுக்காகப் பயன்படுத்தப்படுகிறது .
# அவ்லா உள் விளையாட்டு அரங்கம்

## விளையாட்டரங்கம்

மைதானத்தில் சுமார் 3,000 பார்வையாளர்கள் அமரும் திறன் உள்ளது. மைதானத்தின் முதல் தளத்தை கூடைப்பந்து மற்றும் இறகுப்பந்து போட்டிகளுக்குப் பயன்படுத்தலாம், அதே நேரத்தில் தரை தளத்தில் உடற்பயிற்சிக்கூடம் தற்காப்புக் கலைகள் மற்றும் மேசைப் பந்து விளையாட்டு வசதிகள் உள்ளன. மிசோரம் சிறப்பு கூட்டிணைவு எனப்படும் இந்தியாவின் முதல் தொழில்முறை கூடைப்பந்து கூட்டிணைவுப் போட்டிகள் இந்த மைதானத்தில் விளையாடப்படுகின்றன.
# அவ்லா உள் விளையாட்டு அரங்கம்

## வரலாறு

2012 ஆம் ஆண்டு மார்ச்சு மாதம் இந்த விளையாட்டு அரங்கம் மிசோரம் உள்துறை அமைச்சர் பு ஆர் லால்சிர்லியானாவால் திறக்கப்பட்டது. இந்த அரங்கத்தின் கட்டுமானம் 2008 ஆம் ஆண்டு தொடங்கியது. வடகிழக்கு இந்திய விளையாட்டுப் போட்டிகளில் அவ்லா உள்ளரங்க அரங்கம் ஒன்றாகும்.
# வி. எஸ். நரசிம்மன்

***வி. எஸ். நரசிம்மன்*** (*V. S. Narasimman*) என்பவர் தமிழ்த் திரைப்பட இசையமைப்பாளராவார். இவர் 1984 இல் அச்சமில்லை அச்சமில்லை திரைப்படத்தில் அறிமுகமானார்.
# வி. எஸ். நரசிம்மன்

## இசைப்பயணம்

நரசிம்மனின் தந்தை கோட்டுவாத்தியம் சீனிவாச ஐயங்கார் ஆவார். இவரின் நான்கு வயதிலிருந்து தனது தந்தையின் கச்சேரிகளில் பங்கெடுத்து இசை பயின்றார். 1958 ஆம் ஆண்டிலிருந்து திரையிசையில் பிரபலமாக இருந்த இசையமைப்பாளர்கள் அனைவருக்கும் வயலின் வாசித்தார். இதில் ஜி. இராமநாதன் இசையமைப்பில் மட்டும் பங்கெடுக்கவில்லை. ஜி. கே. வெங்கடேசின் இசைக்குழுவில் இளையராஜா உதவியாளராகப் பங்காற்றிய போதிருந்து இவருக்கு இளையராஜாவின் அறிமுகம் கிடைத்தது. அன்னக்கிளி திரைப்படத்திலிருந்து இளையராஜாவின் இசைக்குழுவில் வயலின் வாசிக்கும் கலைஞராகப் பணியாற்றினார். சிம்பொனி உட்பட பல்வேறு இசைத்தொகுப்பில் இளையராஜாவிற்கு வயலின் வாசித்தார். 1975-இல் எம். பி. சீனிவாசன் இசையமைப்பில் வெளிவந்த புதுவெள்ளம் திரைப்படத்தில் உதவி இசையமைப்பாளராகப் பணியாற்றினார். 1984-இல் கே. பாலசந்தர் இயக்கிய *அச்சமில்லை அச்சமில்லை* திரைப்படத்தில் இசையமைப்பாளராக அறிமுகமானார்.
# வி. எஸ். நரசிம்மன்

## திரைப்படப் பட்டியல்

1. 1984- அச்சமில்லை அச்சமில்லை- (அறிமுகம்)
1. 1984- புதியவன்
1. 1985- ஈரன் சந்தியா
1. 1985- யார்
1. 1985- கல்யாண அகதிகள்
1. 1986- கடைக்கண் பார்வை
1. 1986- ஆயிரம் பூக்கள் மலரட்டும்
1. 1987- வண்ணக் கனவுகள்
1. 1987- சின்னமணிக் குயிலே
1. 1988- கண் சிமிட்டும் நேரம்
1. 1990- ஒரு வீடு இரு வாசல்
1. 1994- பாச மலர்கள்
# பி. ஆர். விஜயலட்சுமி

**பி.ஆர்.விஜயலட்சுமி** (*B. R. Vijayalakshmi*) ஓர் இந்திய ஒளிப்பதிவாளர் ஆவார்.  
இவர் மூத்த புகழ்பெற்ற திரைப்பட இயக்குநரும் தயாரிப்பாளருமான பி. ஆர். பந்துலுவின் (பிரணவ் பத்மநாபன்) மகளாவார். பி. ஆர். பந்துலு சிவாஜி கணேசனின் வீரபாண்டிய கட்டபொம்மன், கர்ணன், கப்பலோட்டிய தமிழன் (திரைப்படம்) உள்ளிட்ட தமிழ் படங்களின் தயாரிப்பாளர் ஆவார். இவர் கல்லூரியில் படிக்கும்போது இவரது தந்தை இறந்துவிட்டார். இவர் திரைப்படங்களுக்காக தன்னை அர்ப்பணிக்க முடிவு செய்தார்.
# பி. ஆர். விஜயலட்சுமி

## தொழில்

இவர் படங்களில் நுழைவதற்கு முன்பு உட்புற வடிவமைப்பாளராக பணியாற்றினார். இவர் ஒளிப்பதிவாளர் அசோக்குமாரின் வற்புறுத்தலின் பேரில் அவருக்கு உதவியாளராக தனது வாழ்க்கையைத் தொடங்கினார். இவர் 1980 ஆம் ஆண்டு வெளியான நெஞ்சத்தை கிள்ளாதே என்ற தமிழ்த் திரைப்படத்தில் அசோக் குமாருடன் பணியாற்றினார். அடுத்த மூன்று ஆண்டுகளில் கிட்டத்தட்ட 30 படங்களுக்கு அவருடன் தொடர்ந்தார். இதே நேரத்தில் கை கொடுக்கும் கை (1984), பிள்ளைநிலா (1985) போன்ற படங்களிலும் பணியாற்றினார்.  
1985ஆம் ஆண்டு வெளியான சின்ன வீடு என்ற தமிழ்த் திரைப்படத்தின் மூலம் இவரது திரைப்பட அறிமுகம் இருந்தது. ஆசியாவின் முதல் பெண் ஒளிப்பதிவாளராக அறியப்பட்ட விஜயலட்சுமி 1985க்கும் 1995க்குமிடையில் 22 படங்களில் பணியாற்றினார். ஸ்ரீதர், ஜி. எம். குமார் உள்ளிட்ட இயக்குனர்களுக்காக அறுவடை நாள் (1986), சிறைப்பறவை (1987), இனிய உறவு பூத்தது (1987) ஆகிய படங்களில் பணியாற்றினார். இவர் சங்கீத் சிவனின் *டாடி* (1992) என்ற மலையாளப் படத்திற்கு திரைக்கதையை எழுதினார். 1995ஆம் ஆண்டில், பாட்டு படவா படம் மூலம் இயக்குநராக அறிமுகமானார். இப்படத்துக்காக இவர் திரைக்கதையை எழுதி ஒளிப்பதிவையும் கையாண்டார். இந்த படம் 1996இல் இந்திய சர்வதேச திரைப்பட விழாவில் திரையிடப்பட்டது. மேலும் இளையராஜாவின் பாடல்களுக்காகவும் அறியப்பட்டது.  
இவரது திரைப்பட வாழ்க்கைக்கு மேலதிகமாக, "மை டியர் பூதம்", "வேலன்", "ராஜ ராஜேஸ்வரி" உட்பட பல தொலைக்காட்சித் தொடர்களிலும் பணியாற்றினார்.  
தமிழ் தொலைக்காட்சி நிகழ்ச்சிகளில் கணினி வரைகலைகளை முதன்முதலில் கொண்டு வந்த இவர். "அத்திப்பூக்கள்", "வள்ளி" போன்ற பிற தென்னிந்திய நாடகத் தொடர்களைச் செய்துள்ளார். திருமணத்திற்கு பிறகு இவர் திரைப்படங்களை விட்டுவிட்டு தொலைக்காட்சியில் கவனம் செலுத்தினார். தொலைக்காட்சியில் இவரது முதல் முயற்சி குழந்தைகளுக்கானத் தொடரான வசந்தம் காலனி என்ற தொடராகும். மாயா மச்சீந்திரா ( விஜய் தொலைக்காட்சி ) , "வேலன்" ( சன் தொலைக்காட்சி ) ஆகியவை இவர் பணியாற்றிய மற்ற முக்கிய தொலைக்காட்சித் தொடர்களில் ஒன்றாகும்.  
இவர் இந்திய இசை நிறுவனமான சரிகமவின் படைப்பாற்றல் தலைவராக நியமிக்கப்பட்டார். செப்டம்பர் 2005இல், இவர் நிறுவனத்தின் தொலைக்காட்சி மென்பொருள் பிரிவின் வணிகத் தலைவரானார். சரிகம பின்னர் காரவான் எனப்படும் கையடக்க நுகர்வோர் மின்னணு சாதனமான வானொலி போன்ற எம்பி 3 வகைகளின் உற்பத்தியிலும், விற்பனையிலும் கவனம் செலுத்தியது.
# பி. ஆர். விஜயலட்சுமி

## சொந்த வாழ்க்கை

இவரது சகோதரர் பி. ஆர். ரவிசங்கர் கன்னடத் திரைத் துறையில் திரைப்படத் தயாரிப்பாளராக இருக்கிறார். விஜயலட்சுமி குழந்தை பருவத்திலிருந்தே நடிகையும் திரைப்பட தயாரிப்பாளருமான சுஹாசினியின் தோழியாவார். இயக்குநர் மணிரத்னம் விஜயலட்சுமியின் சகோதரரின் நெருங்கிய இளமைக்கால நண்பராவார். இது சுஹாசினி-மணிரத்தினத்தின் திருமணத்திற்கு வழிவகுத்தது.  
விஜயலட்சுமி ஒலிப்பதிவாளர் சுனில்குமாரை மணந்தார். இவர்களுக்கு ஒரு மகன் உள்ளார்.
# சியூக்குரோ மனாபே

**சியூக்குரோ "சூக்கி" மனாபே** (*Syukuro "Suki" Manabe*; பிறப்பு: 21 செப்டம்பர் 1931) சப்பானிய-அமெரிக்க வானிலை ஆய்வாளரும், காலநிலையியலாளரும் ஆவார். உலகளாவிய புவி சூடாதல், இயற்கை காலநிலை மாற்றம் ஆகியவற்றை உருவகப்படுத்த கணினிகளின் பயன்பாட்டை முன்னெடுத்தவர்களில் முதன்மையானவர். 2021 ஆம் ஆண்டிற்கான இயற்பியலுக்கான நோபல் பரிசு, இவருக்கும், கிளாவுசு ஆசெல்மான், ஜார்ஜோ பரிசி ஆகியோருக்கும் "பூமியின் காலநிலையின் இயற்பியல் மாதிரியாக்கம், மாறுபாட்டை அளவிடுதல் மற்றும் புவி வெப்பமடைதலை நம்பத்தகுந்த வகையில் கணித்தல்" ஆகியவற்றுக்கான சிறப்பான பங்களிப்புக்காக வழங்கப்பட்டது.
# ஆக்ராபாதி பள்ளிவாசல்

**அக்பராபாதி பள்ளிவாசல்** (*Akbarabadi Mosque*) இந்தியாவின் தில்லியிலுள்ள ஒரு பள்ளிவாசலாகும். இது 1650இல் ஷாஜகானின் மனைவிகளில் ஒருவரான அக்பராபாதி மகால் என்பவரால் கட்டப்பட்டது. பழைய தில்லியிலுள்ள பல முகலாய கால பள்ளிவாசல்களில் இதுவும் ஒன்று. 1857 ஆம் ஆண்டு எழுச்சியின் போது தில்லி மீண்டும் கைப்பற்றப்பட்டதைத் தொடர்ந்து ஆங்கிலேயர்களால் இது இடிக்கப்பட்டது. இது பழைய தில்லியின் நவீன நேதாஜி சுபாஷ் பூங்காவில் இருந்ததாக நம்பப்படுகிறது.
# ஆக்ராபாதி பள்ளிவாசல்

## வரலாறு

அக்பராபாதி பள்ளிவாசல் ஷாஜகானின் மனைவிகளில் ஒருவரான அக்பராபாதி பேகத்தால் 1650இல் கட்டப்பட்டது. இதை கட்டி முடிக்க இரண்டு ஆண்டுகள் ஆனது. அக்பராபாதி பேகம் தற்போதைய அக்பராபாதி பள்ளிவாசலின் தளத்தில் குர்ஆனை அரபு மொழியிலிருந்து சொந்த மொழியில் மொழிபெயர்த்திருக்க வேண்டும். அவரின் பணிக்கு மரியாதை நிமித்தமாக அதே இடத்தில் பள்ளிவாசல் ஒன்றை கட்டும் யோசனை அவருக்கு வந்தது. அதன் இருப்பு காலத்தில், ஷாஜகானாபாத்தில் முகலாய அரச குடும்ப பெண்களால் கட்டப்பட்ட பதேபூரி பள்ளிவாசல், ஜீனத்-உல் மசூதி போன்ற பல பள்ளிவாசல்களில் இதுவும் ஒன்று.
# ஆக்ராபாதி பள்ளிவாசல்

## சாத்தியமான கண்டுபிடிப்பு

6 சூலை 2012 அன்று, நேதாஜி சுபாஷ் பூங்கா பகுதியில் ஒரு மெட்ரோ நிலையம் அமைப்பதற்காக மண் தோண்டியபோது, தில்லி மெட்ரோ இரயில் நிறுவன அதிகாரிகள் நிலத்தின் கீழ் புதைக்கப்பட்ட சில இடைக்கால கட்டுமானத்தின் எச்சங்களைக் கண்டனர். இந்தியத் தொல்லியல் ஆய்வகத்தின் விசாரணைக்குப் பிறகு, கட்டுமானப் பணியிடத்தில் பயன்படுத்திய பொருள் மற்றும் தளத்திலிருந்து தோண்டப்பட்ட மட்பாண்டங்கள் போன்றவற்றின் காரணமாக எச்சங்கள் முகலாய காலத்தைச் சேர்ந்தவை என்பது உறுதி செய்யப்பட்டது. எஞ்சியவை அக்பராபாதி பள்ளிவாசலின் எச்சங்களா அல்லது அதன் ஒரு பகுதியா என்பது இன்னும் கண்டறியப்படவில்லை. இடிபாடுகளின் சரியான அடையாளத்தை கண்டறிய அதன் விசாரணைகள் நடந்து வருகின்றன என ASI கூறுகிறது. தில்லி மெட்ரோ இரயில் நிறுவனம் தோண்டுவதை நிறுத்தியது. இது தில்லி மெட்ரோவின் கட்டம் -3 திட்டத்தின் ஒரு பகுதியாகும். பாதுகாக்கப்பட்ட பாரம்பரிய பகுதிகளில் இந்தியத் தொல்லியல் ஆய்வகத்தின் கட்டுமான விதிமுறைகளை கடைபிடிக்க பாதையில் சிறிய மாற்றம் செய்யப்பட வேண்டும்.  
இந்த கண்டுபிடிப்பு உள்ளூர் மக்களிடையே உற்சாகத்தை ஏற்படுத்தியுள்ளது. அவர்கள் எச்சங்கள் அக்பராபாதி பள்ளிவாசலுக்கு சொந்தமானது என்று உறுதியாக நம்புகிறார்கள். சட்டவிரோத செங்கல் அமைப்பு கட்டுமானத்தைத் தொடர்ந்து முஸ்லிம் குடியிருப்பாளர்கள் இடிபாடுகள் உள்ள இடத்தில் தொழுகை நடத்தத் தொடங்கினர். கண்டுபிடிக்கப்பட்ட உடனேயே, உள்ளூர் சட்டமன்ற உறுப்பினர் சோயிப் இக்பால் அதே இடத்தில் மசூதியின் மறு கட்டுமானத்தை மேற்பார்வையிடத் தொடங்கினார். ஆனால் தில்லி அரசாங்கத்தின் உத்தரவின் பின்னர் அது நிறுத்தப்பட்டது. திருக்குர்ஆனின் நகல்களையும் சில பிரார்த்தனை பாய்களையும் காவலர்கள் அந்த இடத்திலிருந்து அகற்ற முயன்றபோது இது கல் வீச்சுக்கும் சிறு தீக்குளிப்புக்கும் வழிவகுத்தது.  
உள்ளூர் குடிமை நிறுவனமான வடக்கு தில்லி மாநகராட்சி ஆரம்பத்தில் அந்த இடத்தில் தொழுகை நடத்துவதைத் தவிர வேறு எந்த நடவடிக்கையையும் தொடர தடை செய்தது. இருப்பினும், 20 சூலை 2012 அன்று தில்லி உயர் நீதிமன்றம் அந்த இடத்தில் அனைத்து கட்டுமானத்துக்கும், பிற மத நடவடிக்கைகளுக்கு தடை விதித்தது. அந்த இடம் சில பழங்கால பள்ளிவாசலுக்குச் சொந்தமானது என்றாலும் அது இன்னும் உறுதி செய்யப்படவில்லை என்றும் ஒரு நூற்றாண்டுக்கும் மேலாக எந்த மத நடவடிக்கையும் மேற்கொள்ளப்படவில்லை என்றும் கூறியது. அதன் விசாரணையைத் தொடங்க நிலத்தை இந்தியத் தொல்லியல் ஆய்வகத்திடம் ஒப்படைக்குமாறு வடக்கு தில்லி மாநகராட்சிக்கு உத்தரவிட்டது. 25 சூலை 2012 அன்று இந்த இடம் இந்தியத் தொல்லியல் ஆய்வகத்திடம்]ஒப்படைக்கப்பட்டது. ஆனால் மழைக்காலத்திற்குப் பிறகுதான் அந்த இடத்தில் அகழ்வாராய்ச்சிப் பணிகள் தொடங்கும் என்று தொல்லியல் அமைப்பு கூறியது. இந்தியத் தொல்லியல் ஆய்வகம் வேலை செய்யும் போது பலத்த காவலர் பாதுகாப்பு அளிக்கப்படும். ASI இன் வேண்டுகோளைத் தொடர்ந்து, 30 சூலை 2012 அன்று தில்லி உயர் நீதிமன்றம் வடக்கு தில்லி மாநகராட்சிக்கு சட்டவிரோத கட்டுமானத்தை இடிக்க உத்தரவிட்டது. மேலும், சட்டம் ஒழுங்கை பராமரிக்க பலத்த பாதுகாப்பையும் கோரியது. 11 அக்டோபர் 2012 அன்று, மழைக்காலம் காரணமாக மிகவும் தாமதத்திற்குப் பிறகு, வடக்கு தில்லி மாநகராட்சி இந்த இடத்தில் இடிக்கும் முயற்சியைத் தொடங்கும் பொருட்டு துணை ராணுவப் பாதுகாப்பை நாடியது.
# கிளாவுசு ஆசெல்மான்

**கிளாவுசு ஆசெல்மான்** (*Klaus Ferdinand Hasselmann*; பிறப்பு: 25 அக்டோபர் 1931) செருமானிய அறிவியலாளரும், கடலியல், தட்பவெப்பநிலை ஒப்புருவாக்கல் நிபுணரும் ஆவார். இவர் அம்பர்கு பல்கலைக்கழகத்தின் ஓய்வுபெற்ற பேராசிரியரும், வானிலையியலுக்கான மாக்சு பிளாங்கு கல்விக்கழகத்தின் முன்னாள் பணிப்பாளரும் ஆவார். 2021 ஆண்டிற்கான இயற்பியலுக்கான நோபல் பரிசு இவருக்கும் சியூக்குரோ மனாபே, ஜார்ஜோ பரிசி ஆகியோருக்கும் "பூமியின் காலநிலையின் இயற்பியல் மாதிரியாக்கம், மாறுபாட்டை அளவிடுதல் மற்றும் புவி வெப்பமடைதலை நம்பத்தகுந்த வகையில் கணித்தல்" ஆகியவற்றுக்கான சிறப்பான பங்களிப்புக்காக வழங்கப்பட்டது.  
செருமனியின் ஆம்பர்கில் 1931 இல் பிறந்த ஆசெல்மான் இங்கிலாந்து, வெல்வின் நகரில் வளர்ந்தவர். 1949 இல் பல்கலைக்கழகப் படிப்பிற்காக ஆம்பர்கு திரும்பினார். இவரது பெரும்பாலான பணி ஆம்பர்கு பல்கலைக்கழகத்திலும், இவர் ஆரம்பித்த வானிலையியலுக்கான மாக்சு பிளாங்கு கல்விக்கழகத்திலும் கழிந்தன. அமெரிக்காவில் கடலியலுக்கான இசுக்கிரிப்சு கல்விக்கழகத்தில் ஐந்து ஆண்டுகளும், கேம்பிரிச்சுப் பல்கலைக்கழகத்தில் ஓராண்டும் பேராசிரியராகப் பணியாற்றினார்.
# எம். கே. முகம்மது இப்ராகிம் இராவுத்தர்

**எம்.கே.முஹம்மது இப்ராஹிம் இராவுத்தர் **(M.K. Mohamed Ibrahim Rowther பிறப்பு:1885 இறப்பு:1940) என்பவர் ஓர் இந்திய அரசியல்வாதியும், அன்றைய சென்னை மாகாணத்தின் (இன்றைய தமிழ்நாடு), திருச்சிராப்பள்ளி நகராட்சியின், முன்னாள் தலைவரும் ஆவார்.
# எம். கே. முகம்மது இப்ராகிம் இராவுத்தர்

## பிறப்பு

இவர் திருநெல்வேலி மாவட்டம் எட்டையபுரத்தில் 1885 ஆம் ஆண்டு காசியப்ப இராவுத்தருக்கு மகனாகப் பிறந்தார். காசியப்ப இராவுத்தர் எட்டயபுரத்திலிருந்து திருச்சிக்கு குடிபெயர்ந்தார், இவர் பெரும் வணிகரும் நிலச்சுவான்தாரும் ஆவார்.
# எம். கே. முகம்மது இப்ராகிம் இராவுத்தர்

## தொழில்

முஹம்மது இப்ராஹிமின் அண்ணன் யூசுப் இறந்த பிறகு அவரது தந்தையின் மண்ணெண்ணெய் டீலர்ஷிப் மற்றும் தோல் தொழிற்சாலைகளை கவனித்துக் கொண்ட இப்ராகிம், குடும்பத் தொழிலை வேகமாகப் பன்முகப்படுத்தி, பெட்ரோல் விநியோகத்தில் பெரும் பங்கு வகித்தார். (அவருக்கு 18 பெட்ரோல் நிலையங்கள் இருந்தன) திருச்சி - தஞ்சை மாவட்டத்திற்க்கான மண்ணெண்ணை முகவராகவும் இருந்தார். திருச்சி, சென்னை மற்றும் ஹைதராபாத் ஆகிய இடங்களில் தோல் தொழிற்சாலையை நிறுவி இருந்தார். தோல்களை இங்கிலாந்து, ஜெர்மனி, பிரான்சு போன்ற நாடுகளுக்கு பெருமளவில் ஏற்றுமதி செய்து வந்தார்.  
எம்.கே. கன்ஸ்ட்ரக்சன்ஸ் என்ற கட்டுமான நிறுவனத்தின் அதிபராகவும் இருந்தார். இந்நிறுவனமானது ஈரோடு சந்திப்பு தொடருந்து நிலையம், மதுரை எர்ஸ்கைன்ஸ் மருத்துவமனையின் ஒரு பகுதி (இப்போது அரசு ராஜாஜி மருத்துவமனை என மறுபெயரிடப்பட்டுள்ளது), காக்கிநாடா துறைமுகம் (ஆந்திரப் பிரதேசம்), சிக்மகளூர் ரயில் நிலையம் (கர்நாடகா) மற்றும் திண்டுக்கல்லில் உள்ள ரயில்வே ஊழியர் குடியிருப்புகள், இன்னும் பல நெடுஞ்சாலைகளையும் கட்டியுள்ளனர்.
# எம். கே. முகம்மது இப்ராகிம் இராவுத்தர்

## அரசியல்

இப்ராஹிம் திருச்சி மக்கள் ஆதரவை பெற்ற ஒரு தலைவராக இருந்தார், அவர் 1925-28 வரை திருச்சிராப்பள்ளி நகராட்சி துணைத் தலைவராகவும் 1928-31 வரை திருச்சிராப்பள்ளி நகராட்சி தலைவராகவும் பணியாற்றினார்.  
அவர் மூத்த சுதந்திரப் போராட்ட வீரர் பி.ரத்தினவேல் தேவரின் நெருங்கிய நண்பராக இருந்தார், மேலும் நகரத்தில் இன நல்லிணக்கத்தைப் பாதுகாக்க பல சமயங்களில் அவருடன் ஒத்துழைத்தார்.
# எம். கே. முகம்மது இப்ராகிம் இராவுத்தர்

## குடும்பம்

இப்ராஹிமுக்கு ருக்கையா பீவி என்ற மனைவியும், அப்துல் சலாம், அப்துல் ஹக்கீம் மற்றும் அப்துல் பஷீர் என மூன்று மகன்கள் உள்ளனர், இதில் அப்துல் சலாம் 1957 ஆம் ஆண்டு மக்களவைத் தேர்தலில் திருச்சிராப்பள்ளி மக்களவைத் தொகுதியிலிருந்து, இந்திய தேசிய காங்கிரசு கட்சி சார்பாக போட்டியிட்டு, இந்திய மக்களவைக்குத் தேர்ந்தெடுக்கப்பட்டார்.
# எம். கே. முகம்மது இப்ராகிம் இராவுத்தர்

## இறப்பு

இப்ராஹிம் 2 டிசம்பர் 1940 ஆம் ஆண்டு திருச்சியில் காலமானார்.
# எம். கே. முகம்மது இப்ராகிம் இராவுத்தர்

## நினைவு பூங்கா

பொதுமக்களின் பயன்பாட்டிற்க்காக திருச்சி மேலப்புலிவார் ரோட்டில் இவர் தானமாக மாநகராட்சிக்கு கொடுத்த இடம் இவர் நினைவாக இபுராஹிம் பூங்காவாக செயல்பட்டு கொண்டிருக்கின்றது.
# கீதா கபூர் (கலை விமர்சகர்)

**கீதா கபூர்** (*Geeta Kapur* ; பிறப்பு 1943) ஒரு புகழ்பெற்ற இந்திய கலை விமர்சகரும், கலை வரலாற்றாசிரியரும், புது தில்லியைச் சேர்ந்த கண்காணிப்பாளரும் ஆவார் . இவர் இந்தியாவில் கலை விமர்சன எழுத்தின் முன்னோடிகளில் ஒருவர். மேலும், இந்தியன் எக்சுபிரசு குறிப்பிட்டது போல், "மூன்று தசாப்தங்களாக இந்திய சமகால கலை கோட்பாட்டின் துறையில் ஆதிக்கம் செலுத்தி வருகிறார்". இவரது எழுத்துகளில் கலைஞர்களின் தனிவரைநூல்கள், கண்காட்சி பட்டியல்கள், புத்தகங்கள், கலை, திரைப்படம், கலாச்சாரக் கோட்பாடு பற்றிய பரவலாக தொகுக்கப்பட்ட கட்டுரைகளின் தொகுப்புகள் அடங்கும். நாடக இயக்குநர் அனுராதா கபூர் இவரது தங்கையாவார்.  
கலைக்கான பங்களிப்புக்காக 2009ஆம் ஆண்டில் இந்திய அரசால் இவருக்கு பத்மசிறீ விருது வழங்கப்பட்டது.
# கீதா கபூர் (கலை விமர்சகர்)

## சுயசரிதை

இவர், புதுதில்லியின் நவீனப் பள்ளியின் முதல்வராக இருந்த எம். என். கபூருக்கும் அவரது மனைவி அமிர்தா கபூருக்கும் மகளாக 1943இல் பிறந்தார். நவீனப் பள்ளியில் இவரது தந்தை 1947 முதல் 1977 வரை முதல்வராக இருந்தார். கீதா நியூயார்க் பல்கலைக்கழகத்திலிருந்தும், இலண்டன் அரசகழக கலைக்கல்லூரியிலிருந்தும் கலையில் இரு முதுகலைப் பட்டங்களைப் பெற்றுள்ளார். இவரது கணவர் விவன் சுந்தரம் இந்தியாவைச் சேர்ந்த சமகால கலைஞராவார்.
# கீதா கபூர் (கலை விமர்சகர்)

## பணிகள்

*ஜர்னல் ஆஃப் ஆர்ட்ஸ் அண்ட் ஐடியாஸ்* நிறுவனத்தின் (தில்லி) நிறுவனர்-ஆசிரியர்களில் ஒருவரான இவர், *தேர்ட் டெக்ஸ்ட்* (இலண்டன்), *மார்க்* (மும்பை) மற்றும் *ARTMargins* ஆகியவற்றின் ஆலோசனைக் குழுக்களிலும் இருந்தார். இவர் *வெனிஸ் பினேல்ஸ்* (2005), *தக்கார்* (2006), *ஷார்ஜா* (2007) ஆகிய கலைக்கண்காட்சிகளின் நடுவர் உறுப்பினராக இருந்தார். இவர் குகன்ஹெய்ம் அருங்காட்சியகம், ஆங்காங்கில் உள்ள ஆசிய கலை காப்பகம், கொச்சி-முசிரி பினாலேயில் ஆசிய கலை மன்றத்தில் உறுப்பினராக உள்ளார்.  
2011 இல், ஆங்காங்கை தளமாகக் கொண்ட ஆசியா கலை காப்பகம் (AAA) அவர்களின் காப்பகத்தை எண்ணிமப்படுத்தி, பிப்ரவரி 2011 இல் புதுதில்லியின் ஜவகர்லால் நேரு பல்கலைக்கழகத்தில் "மற்றொரு வாழ்க்கை" என்ற தலைப்பில் ஒரு கண்காட்சியை நடத்தியது.  
இவர் 1967 முதல் 1973 வரை தில்லி இந்திய தொழில்நுட்பக் கழகத்தில் மனிதநேயம் மற்றும் சமூக அறிவியல் துறையில் கற்பித்தார். இவர் சர்வதேச அளவில் விரிவுரை செய்கிறார். சிம்லாவில் உள்ள இந்திய மேம்பட்ட ஆய்வு நிறுவனம், கேம்பிரிட்சு பல்கலைக்கழகத்தில் கிளார் ஹால், புது தில்லி தீன் மூர்த்தியில் உள்ள நேரு நினைவு அருங்காட்சியகம் & நூலகத்தில் வருகை தரும் ஆசிரியராக கற்பித்துள்ளார்.
# கீதா கபூர் (நடன இயக்குநர்)

**கீதா கபூர்** (*Geeta Kapoor* ; பிறப்பு 5 சூலை 1973) ஓர் இந்திய நடன இயக்குநரும், தொலைக்காட்சி ஆளுமையும் ஆவார். இவர் பாலிவுட் படங்களில் பணியாற்றியதற்காகவும், ; டான்ஸ் இந்தியா டான்ஸ், சூப்பர் டான்சர், *இந்தியா கே மஸ்த் கலந்தர்* , *இந்தியாஸ் பெஸ்ட் டான்சர்* போன்ற உண்மைநிலை நடன நிகழ்ச்சிகளில் நடுவர்களில் ஒருவராகவும் அறியப்படுகிறார்.
# கீதா கபூர் (நடன இயக்குநர்)

## தொழில்

கீதா கபூர் தனது 15 வயதில் பிரபல பாலிவுட் நடன இயக்குநர் பராக் கான் குழுவில் சேர்ந்து தனது வாழ்க்கையைத் தொடங்கினார். பின்னர் குச் குச் ஹோத்தா ஹை, தில் தோ பாகல் ஹாய், கபி குஷி கபி கம், மொஹபதீன், ஓம் சாந்தி ஓம், பாம்பே ட்ரீம்ஸ் (2004) உள்ளிட்ட பல படங்களில் உதவி நடன இயக்குநராகப் பணியாற்றினார். ஃபிஸா (2000), அசோகா, சாதியா (2002), *ஹேய் பேபி* (2007), *தோடா பியார் தோடா மேஜிக்* (2008), *அலாதின்* (2009), *டீஸ் மார் கானின் ஷீலா கி*, *ஜவானி* (2010), தேரே நால் லவ் ஹோ கயா (2011), *ஷிரின் பர்ஹத் கி தோ நிகல் படி* (2012) உட்பட பல பாலிவுட் படங்களில் இவர் நடன இயக்குநராக இருந்துள்ளார். கீதா கபூர் விருது விழாக்கள் மற்றும் *டெம்ப்டேஷன் ரீலோடட்* போன்ற இசை நிகழ்ச்சிகளுக்கும் நடனமாடியுள்ளார். மேலும் பெப்சி இந்தியன் பிரீமியர் லீக் 2013இன் தொடக்க விழாவிற்கும் நடனம் அமைத்துள்ளார்.  
கபூர், ஜீ தொலைக்காட்சி ஒளிபரப்பப்பட்ட டான்ஸ் இந்தியா டான்ஸ் (பருவம்1) என்ற உண்மைநிலை நிகழ்ச்சியின் மூலம் தொலைக்காட்சியில் அறிமுகமானார். இதில் மிதுன் சக்கரவர்த்தி, ரெமோ டிசோசா, டெர்ரென்ஸ் லூயிஸ் ஆகியோரும் இணை நடுவர்களாக இருந்தனர். *கீதா கி கேங்* என்று அழைக்கப்படும் ஒரு குழுவிற்கு இவர் பயிற்சி அளித்தார்.
# மோர்கன் ஸ்டான்லி

**மோர்கன் ஸ்டான்லி** ஒரு அமெரிக்க பன்னாட்டு முதலீட்டு வங்கி மற்றும் நிதி சேவை நிறுவனம் ஆகும். இதன் தலைமையகம் நியூயார்க் நகரத்தின் மிட் டவுன் மன்ஹாட்டனில் உள்ள மோர்கன் ஸ்டான்லி கட்டிடத்தில் 1585 பிராட்வேயில் உள்ளது. 42 க்கும் மேற்பட்ட நாடுகளில் அலுவலகங்கள் மற்றும் 60,000 க்கும் அதிகமான ஊழியர்கள், நிறுவனத்தின் வாடிக்கையாளர்களில் பெருநிறுவனங்கள், அரசாங்கங்கள், நிறுவனங்கள் மற்றும் தனிநபர்கள் உள்ளனர். மோர்கன் ஸ்டான்லி 2018 ஆம் ஆண்டின் மிகப்பெரிய அமெரிக்க நிறுவனங்களின் பார்ச்சூன் 500 பட்டியலில் 67 வது இடத்தைப் பிடித்தது .
# மோர்கன் ஸ்டான்லி

## அடிப்படைத் தொழில் விளக்கம்

மோர்கன் ஸ்டான்லி ஒரு நிதிச் சேவை நிறுவனம் ஆகும், இது அதன் துணை நிறுவனங்கள் மூலம் அரசாங்கங்கள் மற்றும் தனிநபர்களுக்கான மூலதனத்தை விநியோகிக்கிறது. மேலும் நிதி ஆலோசனை, நிதி மேலாண்மை, வர்த்தக சேவை ஆகிய சேவைகளை வழங்கி வருகிறது. நிறுவனம் மூன்று வணிகப் பிரிவுகளில் செயல்படுகிறது: நிறுவனப் பத்திரங்கள்(Institutional Securities), செல்வ மேலாண்மை(Wealth Management) மற்றும் முதலீட்டு மேலாண்மை(nvestment Management).
# புல்புல் சர்மா

**புல்புல் சர்மா** (*Bulbul Sharma*) (பிறப்பு 14 அக்டோபர் 1952) ஓர் இந்திய ஓவியரும், எழுத்தாளருமாவார். இவர் தற்போது புது தில்லியில் இருக்கிறார். தற்போது, இவர் குழந்தைகளுக்கான புதிய இலக்கியச் சிறுகதைகளின் தொகுப்பில் பணிபுரிகிறார்.
# புல்புல் சர்மா

## சுயசரிதை

சர்மா புதுதில்லியில் பிறந்தார். தனது குழந்தைப்பருவ நாட்களின் பெரும்பகுதியை மத்தியப் பிரதேசத்தின் பிலாய் என்ற எஃகு நகரத்தில் கழித்தார். 1972இல் புதுதில்லியின் ஜவகர்லால் நேரு பல்கலைக்கழகத்தில் ஊருசிய மொழியிலும், இலக்கியத்திலும் பட்டப்படிப்பை முடித்தார். 1985-ல் தான் எழுத்தை தனது முழுநேர தொழிலாக எடுத்தார். இவர் இந்தியாவிலும் வெளிநாட்டிலும் தனது ஓவியங்களின் பல கண்காட்சிகளை நடத்தினார். இவரது ஓவியங்கள் தேசிய நவீன கலைக்கூடம், லலித் கலா அகாதமி, சண்டிகர் அருங்காட்சியகம், யுனிசெஃப் நோராட், தேசிய சுகாதார நிறுவனம், வாசிங்டன், நேரு மையம், லண்டன் ஆகியவற்றில் இடம் பெற்றன.  
இவர் ஸ்டேட்ஸ்மேன் என்ற பத்திரிக்கையில் வாராந்திர பத்திகளை எழுதத் தொடங்கினார். பல்வேறு வெளியீட்டாளர்களுக்கான குழந்தைகள் புத்தகங்களையும் திருத்தினார்.  
இவரது கதைகள் பிரான்சிய மொழி, இத்தாலிய மொழி, இடாய்ச்சு, பின்னிய மொழி போன்றவற்றில் மொழிபெயர்க்கப்பட்டுள்ளன. இவரது மற்ற விருப்பங்களில் ஊனமுற்ற குழந்தைகளுக்கு பறவைகளைப் பார்க்கவைப்பதும் , கற்பிப்பதும் ஆகியவை அடங்கும்.
# புல்புல் சர்மா

## புத்தகங்கள்

சர்மா கடந்த 15 வருடங்களாக சிறப்பு குழந்தைகளுக்கான கலை மற்றும் கதை சொல்லும் பட்டறைகளை நடத்தியுள்ளார். இவர் சிறுகதைத் தொகுப்புகளுடன் தொடங்கி பின்னர் புதினங்கள், குழந்தைகளுக்கான புத்தகங்களை நோக்கி முன்னேறினார்
# நளபானா பறவைகள் சரணாலயம்

**நளபானா பறவைகள் சரணாலயம்** இந்தியாவின் ஒடிசா மாநிலத்தில் வங்காள விரிகுடாவை ஒட்டி அமைந்த சில்கா ஏரியின் மையத்தில் அமைந்த நளபனா தீவுப் பகுதியில் அமைந்துள்ளது. இது சுமார் 16 சதுர கிலோ மீட்டர் பரப்பளவு கொண்டது. 1987-ஆம் ஆண்டு முதல் இது பறவைகள் சரணாலயம் எனும் தகுதி பெற்றது. ஆண்டுதோறும் குளிர்காலத்தில் இங்கு வலசை வரும் வெளிநாட்டுப் பறவைகளுக்கு இத்தீவு முக்கிய புகலிடமாகும். மழைக் காலத்தில் நளபானா தீவு ஓரளவு நீரில் மூழ்கும். குளிர்காலத்தில் பருவமழை குறையும்போது, நீர் நிலைகள் குறைந்து தீவு படிப்படியாக வெளிப்படும். இத்தீவுப் பகுதிகளில் சைபீரியா, சீனா, ஜப்பான் மற்றும் வட துருவத்தில் உள்ள இயற்கை வாழ்விடங்களில் நிலவும் உறைபனி காலத்தின் போது, அங்குள்ள பறவைகள் சில்கா ஏரியின் நளபானா தீவிற்கு வரத் தொடங்கும். இங்கு வலசை வரும் பறவைகள்: பெரிய பூநாரைகள், வரித்தலை வாத்துகள், கருவால் மூக்கன்கள், ஊசிவால் வாத்துகள், அன்றில்கள்,கார்வெண் மீன்கொத்திகள், தட்டைவாயன்கள் தெரக்கு உள்ளான்கள் கோலியத் ஹெரான்கள் மற்றும் கிழக்கத்திய கர்லுவ் ஆகும். மேலும் இத்தீவுப் பகுதியில் தோணியாமை, ஆவுளியா, காலற்ற கடற்பல்லிகள், மீன்பிடிப் பூனை போன்ற கடல் விலங்குகளும் உள்ளது.
# நளபானா பறவைகள் சரணாலயம்

## இதனையும் காண்க

- சில்கா ஏரி
- இந்தியாவில் பறவைகள் சரணாலயங்கள்
- இந்தியச் சரணாலயங்கள்
# ஜே. பாக்யலட்சுமி

**ஜே.பாக்யலட்சுமி** (*J. Bhagyalakshmi*) ஓர் இந்தியப் பத்திரிகையாளரும், கவிஞரும் புதின ஆசிரியருமாவார். இவர் மேம்பட்ட மேலாண்மை, மக்கள் தொடர்பு, புத்தக வெளியீடு ஆகியவற்றில் சான்றிதழ் பெற்றிருக்கிறார். பத்திரிகையாளராக அறியப்பட்ட இவர் இந்திய தகவல் சேவை (ஐஐஎஸ்) அதிகாரி, மத்திய ஊரக வளர்ச்சி அமைச்சகத்தின் ஊடக இயக்குநர், மத்திய தகவல் மற்றும் விளம்பர அமைச்சகத்தின் தலைமை ஆசிரியர், வெளியீட்டு பிரிவு ஆசிரியர், இந்திய மக்கள் தொடர்பு நிறுவனத்தின் வெளியீட்டு பிரிவு தலைவர், பல்வேறு வெளியீடுகளில் தொடர்பு மற்றும் இணை பேராசிரியர் என பணியாற்றியுள்ளார். மேலும், இவர் இந்திய மற்றும் வெளிநாட்டு விமர்சனம் மற்றும் தொடர்பாளர் போன்ற பத்திரிகைகளின் ஆசிரியராக இருந்தார். இவர் தற்போது சுயாதீன பத்திரிகையாளராகவும், ஊடக ஆலோசகராகவும், மக்கள் தொடர்பு நிறுவனங்களில் விருந்தினர் ஆசிரியராகவும் பணிபுரிகிறார்.
# ஜே. பாக்யலட்சுமி

## சுய சரிதை

சித்தூர் மாவட்டம் மதனப்பள்ளியில் பிப்ரவரி 2, 1940 இல் பிறந்தார். தேசிய தலைநகரம் தில்லியில் குடியேறினார். இவர் ஆங்கில இலக்கியங்களைப் படித்தார். மேலும், தகவல்தொடர்புகளில் பயிற்சி பெற்றார். பொதுநலவாயத் திட்டத்தின் கீழ் *எனர்ஜோ-சைபர்நாட்டிக் ஸ்ட்ராடஜி* மேம்பட்ட மேலாண்மை, பொது உறவுகள் , புத்தக வெளியீட்டில் சான்றிதழ்களையும் பெற்றார். சார்க் , ஆப்பிரிக்க ஆசிய கிராமப்புற மறுசீரமைப்பு அமைப்பின் கீழ் கிராமப்புற வளர்ச்சியைப் படிக்க வங்காளதேசம், சப்பான், இலங்கை, சீனா, திபெத், பூடான், எகிப்து, சிரியா ஆகிய நாடுகளுக்கு பல்வேறு ஆய்வுகளுக்காக பயணம் செய்துள்ளார்.  
முன்னதாக இந்திய தகவல் சேவைகளில், இவர் இயக்குநர் (ஊடகம்), (ஊரக வளர்ச்சி அமைச்சகம்), 13 மொழிகளில் வெளிவந்த *யோஜனா* பத்திரிகையின் தலைமை ஆசிரியர், உட்பட பல்வேறு ஊடகப் பதவிகளை வகித்தார். இவர் இந்திய மக்கள் தொடர்பு நிறுவனத்தில் கற்பித்தார். மேலும், வெளியீட்டுத் துறைக்கு தலைமை தாங்கினார். இவர் மக்கள் தொடர்பில் தொகுப்பாளர் (ஐஐஎம்சி), இந்திய மற்றும் வெளிநாட்டு விமர்சனம் (வெளியுறவு அமைச்சகம்) ஆகியவற்றிலும் பணியாற்றினார். பதிப்பாசிரியர் பிரிவின் ஆசிரியராக, பல்வேறு தலைப்புகளில் பல புத்தகங்களைத் திருத்தியுள்ளார். இவரது தொழில் வாழ்க்கையின் தொடக்கத்தில் இவர் விளம்பரம் மற்றும் காட்சி விளம்பர இயக்குனரகத்திலும், ஒன்றிய அரசுப்பணியாளர் தேர்வாணையத்திலும் ஆராய்ச்சி அதிகாரியாக பணியாற்றினார்.
# ஜே. பாக்யலட்சுமி

## ஒரு ஆசிரியராக

ஆங்கிலத்திலும், தெலுங்கிலும் எழுத்தாளராக அறியப்பட்ட, இவர் 45 க்கும் மேற்பட்ட புத்தகங்களை எழுதியுள்ளார். ஆரம்ப காலங்களில், இவர் ஜானகி என்ற புனைப்பெயரில் எழுதினார். இவரது வெளியீடுகளில் தொகுப்புகள், கவிதைத் தொகுப்புகள், இலக்கிய விமர்சனம், மொழிபெயர்ப்புகள் ஆகியவை உள்ளன. பல்வேறு பாடங்களில் புத்தகங்களையும் திருத்தியுள்ளார்.
இருமொழி எழுத்தாளராக முத்திரை பதித்த ஜே. பாக்யலட்சுமி 45 -க்கும் மேற்பட்ட வெளியீடுகளைக் கொண்டுள்ளார். இவரது படைப்புகள் ஆந்திர ஜோதி, ஆந்திரபத்ரிகா [1], ஆந்திரஜனதா, புஸ்தகம், கதாஞ்சலி, ஆந்திரபிரபா, பத்திரிகை, அனாமிகா, ஆந்திரபூமி, உதயம், பிரஜாமாதா, டெல்லி தெலுங்குவாணி, விஜயா, விதுரா, திரிவேணி போன்ற இதழ்களிலும் வெளியிடப்பட்டுள்ளன.
# அபிநய் வட்டி

**அபிநய் வட்டி** (*Abhinay Vaddi*) என்பவர் ஒரு இந்திய நடிகர். இவர் தமிழ் மற்றும் தெலுங்கு மொழி திரைப்படங்களில் முதன்மையாக பணியாற்றுகிறார்.
# அபிநய் வட்டி

## தொழில்

தாசரி நாராயண ராவ் இயக்கிய தெலுங்கு படமான *யங் இந்தியா* (2010) படத்தின் மூலம் அபிநய் அறிமுகமானார். இவர் *விளம்பரம்* என்ற படத்தின் வழியாக தமிழில் அறிமுகமாக இருந்தார், ஆனால் படத்தில் ஏற்பட்ட தாமதத்தின் காரணமாக கணித மேதை இராமசனின் வாழ்க்கை வரலாற்றை அடிப்படையாகக் கொண்ட *ராமானுசன்* திரைப்படம் தமிழில் இவரது முதல் படமாக ஆனது. தமிழ்த் திரையுலகைச் சேர்ந்த முக்கிய நடிகர்களைக் கொண்ட தொடர் கலைக்காணல்களுக்குப் பிறகு அவருக்கு இந்தப் பாத்திரதில் நடிக்க வாய்ப்பு வழங்கப்பட்டது. ராமானுசனைப் போல, அபிநய்யும் கணிதத்திலும் வல்லவர். படத்தின் ஒவ்வொரு காட்சியும் முதலில் தமிழிலும் பின்னர் ஆங்கிலத்திலும் படமாக்கப்பட்டது. வெவ்வேறு பார்வையாளர்களுக்காக இந்த பதிப்புகளுக்கு இடையில் மாற்றங்கள் செய்யப்பட்டன. *இந்தியன் எக்ஸ்பிரசின்* ஒரு விமர்சகர் எழுதிய பட விமர்சனத்தில், "ராமானுசனாக திறமையான அறிமுக நடிகர் நடித்திருப்பது படத்தின் சிறப்பம்சம். நீங்கள் ராமானுசனை அபிநயிடம் காண முடியும். அவர் ஏற்று சித்தரித்த மேதையின் பாத்திரம் கிட்டத்தட்ட குறைபாடற்றது. " *சென்னை 600028 II* இல் அபிநய் எதிர்மறை சிறப்பு பாத்திரத்தில் நடித்தார். உளவியல் பரபரப்பூட்டும் திரைப்படமான *மைக்கேலாகிய நான்* என்ற படத்தில் இவர் முக்கியக் கதாபாத்திரத்தில் நடிக்கிறார். இவருடன் வசுந்தரா காஷ்யப் மற்றும் மாலோபிகா பானர்ஜி ஆகியோர் நடிக்கின்றனர் . சிம்ரன் மற்றும் திரிசா நடித்த *சுகர்* என்ற படத்தில் அபிநய் கதாநாயகனாக நடிக்கிறார். படத்தில் இவருக்கு ஜோடியாக சிம்ரன் நடிக்கிறார்.
# அபிநய் வட்டி

## தனிப்பட்ட வாழ்க்கை

இவரது தாத்தா ஜெமினி கணேசன் மற்றும் பாட்டி நடிகையர் திலகம் (மகாநடி) சாவித்திரி ஆகியோர் ஆவர்.  
இவர் ஆடை வடிவமைப்பாளரான அபர்ணாவை மணந்தார். இந்த இணையருக்கு ஸ்வஸ்திகா அபிநய் என்ற மகள் உள்ளார்.
# அபிநய் வட்டி

## திரைப்படவியல்

- *குறிப்பில் ஏதும் குறிப்பிடப்படாதவை அனைத்தும் தமிழ் படங்களாகும்.*  
**திரைப்படங்கள் மற்றும் பாத்திரங்களின் பட்டியல்**  
| 2010 | *யங் இந்தியா* | அபி | தெலுங்கு படம் |
| --- | --- | --- | --- |
| 2014 | *ராமானுசன்* | சீனிவாச இராமானுசன் | இருமொழி திரைப்படம் ( ஆங்கிலம், தமிழ்) |
| 2016 | *சென்னை 600028 II* | கணேசன் |  |
| 2019 | *விளம்பரம்* | அஷ்வின் / சந்தோஷ் |  |
| மைக்கேலாகிய நான் |  |  |  |
| சுகர் | } |  |  |
# அபிநய் வட்டி

## திரைப்படவியல்

### தொலைக்கட்சி

| ஆண்டு | நிகழ்ச்சி | பாத்திரம் | குறிப்புகள் |
| --- | --- | --- | --- |
| 2021 | பிக் பாஸ் தமிழ் 5 | போட்டியாளராக | நடப்பில் |
# அபிநய் வட்டி

## விருதுகள் மற்றும் பரிந்துரைகள்

**விருதுகள் மற்றும் பரிந்துரைகளின் பட்டியல்**  
| 2015 | 4 வது சைமா விருதுகள் | சிறந்த அறிமுக நடிகர் | பரிந்துரைக்கப்பட்டார் |
| --- | --- | --- | --- |
| 2015 | 9 வது விஜய் விருதுகள் | சிறந்த அறிமுக நடிகர் | } |
# ஜெ. கீதா ரெட்டி

## தொழில்

கீதா ரெட்டி மகளிர் நல மருத்துவ நிபுணராக பணிபுரிந்தார். இவர் 1971 முதல் 1977 வரை ஆத்திரேலியாவிலும், 1977 முதல் 1980 வரை இலண்டனிலும், 1980 முதல் 1982 வரை சவுதி அரேபியாவிலும் வாழ்ந்தார். பின்னர் இவர் இந்தியா திரும்பினார்.
# ஜெ. கீதா ரெட்டி

## தொழில்

### அரசியல் வாழ்க்கை

இவரும் இவரது கணவர் இராமச்சந்திர ரெட்டியும், சவுதி அரேபியாவில் மருத்துவப் பயிற்சியை நடத்தி வந்தனர். 1985ஆம் ஆண்டில், முன்னாள் பிரதமர் ராஜீவ் காந்தியின் வேண்டுகோளின் பேரில், இந்திய தேசிய காங்கிரசு கட்சியின் சார்பாக கீதா பணியாற்றுவதற்காக தம்பதியினர் இந்தியா திரும்பினர். இவர் 1989இல் ஆந்திர சட்டமன்றத் தேர்தலில் போட்டியிட்டு, மேடக் மாவட்டத்தில் கஜ்வெல் தொகுதியின் சட்டமன்ற உறுப்பினரானார். 2004இல் மீண்டும் அந்த தொகுதியில் போட்டியிட்டு வெற்றி பெற்றார்.  
2009 தேர்தலில், ஜஹீராபாது தொகுதியில் சட்டமன்ற உறுப்பினராகத் தேர்வு செய்யப்பட்டார். இத் தொகுதி 1957 முதல் ஒவ்வொரு தேர்தலிலும், காங்கிரசு வேட்பாளர்களையேத் தேர்ந்தெடுத்தது. பட்டியல் சாதியினருக்கான வேட்பாளர்களுக்காக ஒதுக்கப்பட்ட இடமாகவும் மாற்றப்பட்டது.  
மாரி சன்னா ரெட்டி, கோட்லா விஜய பாஸ்கர ரெட்டி , எ. சா. ராஜசேகர் ஆகியோரின் அமைச்சரவையில் கீதா அமைச்சராக இருந்தார். ரோசைய்யா அரசாங்கத்தின் போது சட்டமன்றத்தில் காங்கிரசு கட்சித் தலைவராக இருந்தார்.
# ஜெ. கீதா ரெட்டி

## குடும்பம்

ஜெ. கீதா ரெட்டி, மருத்துவர் இராமச்சந்திர ரெட்டியை மணந்தார். இவர்களுக்கு ஒரு மகள் இருக்கிறாள்.
# ஈஸ்வரி பாய்

**ஜெட்டி ஈஸ்வரி பாய்** (*Jetti Eshwari Bai*) (1 திசம்பர் 1918-25 பிப்ரவரி 1991) ஓர் இந்திய அரசியல்வாதி ஆவர். இவர் இந்திய குடியரசுக் கட்சியின் தலைவரும், சட்டமன்ற உறுப்பினருமாவார். இவர் உயர்சாதியினரால் தலைமுறை தலைமுறையாக அடிமைத்தனம் மற்றும் சாதி பாகுபாடுகளுக்கு உட்படுத்தப்பட்ட பிற்படுத்தப்பட்ட வகுப்பினரின் மேம்பாட்டிற்காக உழைத்தார்.
# ஈஸ்வரி பாய்

## வாழ்க்கை

ஈஸ்வரி பாய் 1 திசம்பர் 1918இல் பிறந்தார். சிக்கந்தராபாத்திலுள்ள பரோபரகரணி பள்ளியில் ஆசிரியராக தனது வாழ்க்கையைத் தொடங்கினார். பின்னர் சில்காகூடாவில் கீதா வித்யாலயா என்ற பள்ளியைத் தொடங்கி அந்த பகுதியில் உள்ள ஏழைப் பெண்களுக்கான பட்டறைகளை நடத்தினார்.  
இவர் 1950இல் சிக்கந்திராபாத் நகராட்சி கழகத்தின் உறுப்பினராக பணியாற்றினார். இவர் 1960களில் குடிமக்கள் உரிமைக் குழுவை நிறுவி ஐதராபாத்து நகராட்சி தேர்தலில் ஒரு அரசியலற்றக் கட்சி வேட்பாளராகப் போட்டியிட்டார். அந்த தேர்தலில் கட்சி நான்கு இடங்களை வென்றது.  
அம்பேத்காரால் ஈர்க்கப்பட்டு, பட்டியல் சாதியினர் கூட்டமைப்பில் சேர்ந்தார். மேலும், 1958 இல் கூட்டமைப்பு இந்தியக் குடியரசுக் கட்சி என மறுபெயரிடப்பட்டபோது, இவர் பொதுச் செயலாளராகத் தேர்ந்தெடுக்கப்பட்டார். பின்னர் கட்சியின் தலைவரானார். 1962 பொதுத் தேர்தல்களில் இவர் யெல்லரெட்டி சட்டமன்றத் தொகுதியில் இருந்து இந்தியக் குடியரசுக் கட்சி சார்பில் போட்டியிட்டு தோல்வியடைந்தார். ஆனால் 1967 தேர்தலில் வெற்றி பெற்றார்.
# ஈஸ்வரி பாய்

## சொந்த வாழ்க்கை

இவருக்கு நான்கு சகோதரர்களும் ஒரு சகோதரியும் இருந்தனர். புனேவைச் சேர்ந்த பல் மருத்துவர் ஜெட்டி இலட்சுமிநாராயணனை 13 வயதில் திருமணம் செய்து கொண்டார். இவரது மகள், ஜெ. கீதா ரெட்டி, இந்திய தேசிய காங்கிரசு கட்சியின் அரசியல்வாதியாவார்.
# ஈஸ்வரி பாய்

## இறப்பு

ஈஸ்வரி பாய் 25 பிப்ரவரி 1991 இல் இறந்தார். ஈஸ்வரி பாய் நினைவு விருது இவரது நினைவாக நிறுவப்பட்டது.
# கோகு சியாமளா

**கோகு சியாமளா** (Gogu Shyamala) ஒரு தெலுங்கு மொழி எழுத்தாளர் மற்றும் பெண் ஆர்வலர் மற்றும் ஒரு முக்கிய தலித் பெண் ஆவார்.
# கோகு சியாமளா

## சுயசரிதை

கோகு சியாமளா 1969 இல் ரங்கா ரெட்டி மாவட்டத்தில் உள்ள பெடெமுல் கிராமத்தில் பிறந்தார் .இப்போது இது தெலுங்கானாவின் ஒரு பகுதியாக உள்ளது. இவருடைய பெற்றோர் விவசாயத் தொழிலாளர்களாக இருந்தனர். உள்ளூர் நில உரிமையாளருக்கு வேலை செய்த ஒரு *வெட்டி* (ஊதியம் பெறாத தொழிலாளர்) குழுவின் தலைவராகவும் இருந்தார். அவர் தனது சகோதரர் ராமச்சந்திராவினால் விவசாயக் கூலிப் பணிக்கு நிர்பந்திக்கப்பட்டதாக கூறினார், தனது மூன்று உடன்பிறந்தவர்களில் இவர் மட்டுமே உயர்கல்வி பெற்றார்.
# கோகு சியாமளா

## சமூக செயற்பாடு

2016 ஆம் ஆண்டில் ஒரு நேர்காணலில், கோகு சியாமளா இந்தியாவில் சாதி மற்றும் பாகுபாடு பற்றிய விழிப்புணர்வை ஒரு வயது வந்தவராக பின்வருமாறு விவரித்தார், "ஒரு குழந்தையாக எந்த பாகுபாடும் இருப்பதை நான் உணரவில்லை. வளர்ந்த பிறகுதான் நான் அதை உணர்ந்தேன். "  
2001 இல் டர்பனில் நடந்த இனவெறிக்கு எதிரான உலக மாநாட்டில் அன்வேசி மற்றும் தலித் பெண்கள் மன்றத்தைப் பிரதிநிதித்துவப்படுத்தினார். இவர் அன்வேசி நிர்வாகக் குழுவின் உறுப்பினராக இருந்தார். மகளிர் ஆய்வுகளுக்கான அன்வேசி மையத்தில் இவரது தற்போதைய பணி குறிப்பிடத்தக்க தலித் பெண் அரசியல் தலைவர்களின் வாழ்க்கை வரலாற்றை உருவாக்குவதில் கவனம் செலுத்துகிறது. அவர் தற்போது குடும்ப வன்முறை மற்றும் தலித் பெண்கள் குறித்த ஆக்சுபாம் நிதியுதவி ஆராய்ச்சி திட்டத்தை முன்னெடுத்து வருகிறார்.
# கே. வி. சௌந்தரராஜன்

**கே. வி. சௌந்தரராஜன்** (**Kodayanallur Vadamamalachery Soundararajan**) (பிறப்பு: 17 பிப்ரவரி 1925) இந்தியத் தொல்லியல் ஆய்வகத்தின் கண்காணிப்பு அகழாய்வாளராக, சென்னை வட்டத்தில் பணிபுரிந்தவர். பின்னர் இணை தலைமை இயக்குநராக பதவி உயர்வு பெற்றார். இவர் 1940 மற்றும் 1950களில் மோர்டிமர் வீலர் மற்றும் வி. டி. கிருஷ்ணசாமி ஆகியோர்களுடன் இணைந்து தென்னிந்தியாவில் கற்காலம் மற்றும் பெருங்கற்காலத்திய தொல்லியல் இடங்களை அகழாய்வு செய்தமைக்கு அறியப்படுகிறார்.  
இவர் அகழாய்வு செய்த இடங்களில் குறிப்பிட்டத்தக்கவைகள்: சானூர் தொல்லியல் களம், செங்கல்பட்டு (1950-1952), குன்றத்தூர் (காஞ்சிபுரம் மாவட்டம்) (1955–56), பேரூர், (கோவை மாவட்டம்) (1970–71, 1973–74) ஆகும். மேலும் இவர் கடலில் மூழ்கிய காவிரிப்பூம்பட்டினம் நகரத்தை 1960களில் அகழாய்வு செய்தார். 1990-ஆம் ஆண்டில் அயோத்தியில் உள்ள பாபர் மசூதி வளாகத்தில் நடைபெற்ற அகழாய்வுப் பணிக்குழுவில் இவர் இடம் பெற்றிருந்தார்.  
கே. வி. சௌந்தரராஜன், தொல்லியல் ஆய்வாளர் ஆர். வி. இராமனுடன் இணைந்து இவர் காவிரிப்பூம்பட்டினம் அகழாய்வுகள் குறித்து அறிக்கை வெளியிட்டார். மேலும் சானூர் தொல்லியல் களத்தின் அகழாய்வு அறிக்கையை கே. வி. சௌந்தரராஜன் மற்றும் என். ஆர். பானர்ஜி வெளியிட்டனர்.
# கே. வி. சௌந்தரராஜன்

## படைப்புகள்

; ஆய்வறிக்கைகள்
-
-
-
-
-
-
-
; நூல்கள்
-
-
-
-
-
# மோர்டிமர் வீலர்

**சர் ராபர்ட் எரிக் மோர்டிமர் வீலர்** (**Sir Robert Eric Mortimer Wheeler**) (பிறப்பு:10 செப்டம்பர் 1890&nbsp;– 22 சூலை 1976) ஐக்கிய இராச்சியத்தின் இராணுவ அதிகாரியாகவும், தொல்லியல் அறிஞரும் ஆவார். இவர் இந்தியத் தொல்லியல் ஆய்வகத்தின் எட்டாவது தலைமை இயக்குநராகவும், வேல்ஸ் மற்றும் இலண்டன் அருங்காட்சியகத்தின் இயக்குநராகவும் பணியாற்றியவர். இவர் இலண்டன் பல்கலைக்கழகக் கல்லூரியில் தொல்லியல் நிறுவனத்தையும் நிறுவியர் ஆவார். இவர் தொல்லியல் தொடர்பாக 24 நூல்களை எழுதி வெளியிட்டுள்ளார்.
# மோர்டிமர் வீலர்

## இந்தியத் தொல்லியல் ஆய்வகம் 1944–48

தொல்லியல் களத்தில் தமிழகம்-உரோமாணிய கடல் வணிகம் குறித்தான் பீங்கான் பாண்டம் போன்ற தொல் பொருட்களை மோர்டிமர் வீலர் கண்டுபிடித்தார்]]
மோர்டிமர் வீலர் 1944-இல் இந்தியத் தொல்லியல் ஆய்வகத்தின் தலைமை இயக்குநர் பதவியில் 4 ஆண்டு ஒப்பந்த அடிப்படையில் பணியில் சேர்ந்தார். இவர் புது தில்லியில் தேசிய அருங்காட்சியகத்தை நிறுவினார்.  
அக்டோபர் 1944-இல் இவர் தட்சசீலத்தில் பி. பா. லாலுடன் இணைந்து ஆறு மாதம் அகழாய்வுப் பணியை துவக்கினார். சிந்துவெளி நாகரிகப் பகுதிகளான மொகஞ்சதாரோ மற்றும் அரப்பா பகுதிகளில் விரிவான அகழ்வாராய்ச்சிக்கு தலைமை தாங்கினார். மேலும் தென்னிந்தியாவில் அரிக்கமேடு தொல்லியல் களத்தில் அகழாய்வுப் பணி மேற்கொண்டதன் மூலம் ரோமப் பேரரசில் இருந்து பொருட்கள் வர்த்தகம் செய்த கிபி முதல் நூற்றாண்டின் ஒரு துறைமுகத்தை வெளிப்படுத்தினார். அகழ்வாராய்ச்சியின் போது இரண்டாம் உலகப் போர் முடிவடைந்த போதிலும், கடுமையான மழை மற்றும் வெப்பமண்டல வெப்பத்தால் அகழ்வாராய்ச்சி பாதிக்கப்பட்டது. பின்னர் இவர் மைசூர் அருகே உள்ள பிரம்மகிரியில் ஆறு பெருங்கற்காலம் தொர்பான அகழ்வாராய்ச்சிகளை மேற்கொண்டார். இது தென்னிந்தியாவின் தொல்பொருளியலுக்கான காலவரிசையைப் பெற அவருக்கு உதவியது.
# மோர்டிமர் வீலர்

## படைத்த நூல்கள்

மோர்டிமர் வீலரின் நூல்கள்: and again by Hawkes in her biography.  
| வெளியிட்டு ஆண்டு | நூலின் தலைப்பு | இணை ஆசிரியர்கள் | வெளீட்டாளர் |  |
| --- | --- | --- | --- | --- |
| 1923 | *Segontium and the Roman Occupation of Wales* | – |  |  |
| 1925 | *Prehistoric and Roman Wales* | – | Clarendon Press (Oxford) |  |
| 1926 | – |  |  |  |
| 1927 | *London and the Vikings* | – | London Museum (London) |  |
| 1930 | *London in Roman Times* | – | London Museum (London) |  |
| 1932 | *Report on the Excavations of the Prehistoric, Roman and Post-Roman Site in Lydney Park, Gloucestershire* | Oxford University Press for the Society of Antiquaries (London) |  |  |
| 1935 | *London and the Saxons* | – | London Museum (London) |  |
| 1936 | *Verulamium: A Belgic and Two Roman Cities* | Society of Antiquaries (London) |  |  |
| 1943 | *Maiden Castle, Dorset* | – | Society of Antiquaries (London) |  |
| 1950 | *Five Thousand Years of Pakistan* | – | Christopher Johnson (London) |  |
| 1953 | – | Cambridge University Press (Cambridge) |  |  |
| 1954 | – | Society of Antiquaries (London) |  |  |
| 1954 | *Archaeology From the Earth* | – | Oxford University Press (Oxford) |  |
| 1954 | *Rome Beyond the Imperial Frontiers* | – | G. Bell and Sons (London) |  |
| 1955 | *Still Digging: Adventures in Archaeology* | – | Michael Joseph (London) |  |
| 1957 | *Hill Forts of Northern France* | ; M. Aylwin Cotton | Society of Antiquaries (London) |  |
| 1959 | *Early India and Pakistan: To Ashoka* | – | Thames and Hudson (London) |  |
| 1962 | *Charsada: A Metropolis of the North-West Frontier* | – | Government of Pakistan and the British Academy (London) |  |
| 1964 | *Roman Art and Architecture* | – | Thames and Hudson (London) |  |
| 1966 | *Alms for Oblivion: An Antiquary's Notebook* | – | Weidenfeld and Nicolson (London) |  |
| 1968 | *Flames Over Persepolis* | – | Weidenfeld and Nicolson (London) |  |
| 1970 | – | Oxford University Press for the British Academy (London) |  |  |
| 1976 | *My Archaeological Mission to India and Pakistan* | – | Thames and Hudson (London) | } |
# ஜேம்ஸ் பி. கார்மன்

***ஜேம்ஸ் பேட்ரிக் கோர்மன்*** (*James Patrick Gorman*); பிறப்பு: 14 சூலை 1958) ஓர் ஆத்திரேலிய-அமெரிக்க நிதியாளர் ஆவார். இவர் மோர்கன் ஸ்டான்லியின் தலைவரும், தலைமை நிர்வாக அதிகாரியும் ஆவார் (2021 நிலவரப்படி). அதற்கு முன்பு அதே நிறுவனத்தில் இணைத் தலைவராகவும், மூலோபாய திட்டமிடல்(Strategic Planning) துறையின் இணைத் தலைமை அதிகாரியாகவும் இருந்தார்.
# ஜேம்ஸ் பி. கார்மன்

## ஆரம்ப கால வாழ்க்கை

ஜேம்ஸ் பி.கோர்மன் ஆஸ்திரேலியாவில் உள்ள மெல்பேர்ணில் பிறந்தார். இவரின் உடன் பிறப்புகள் 9 பேர் ஆவர். இவர் மெல்பேர்ணில் உள்ள சேவியர் கல்லூரியில் கல்வி கற்றார். மெல்போர்ன் பல்கலைக்கழகத்தில் இளங்கலை மற்றும் இளங்கலைச் சட்டம் பட்டங்களையும் பெற்றார். அங்கு இவர் குடியிருப்பு உறுப்பினராகவும், நியூமன் கல்லூரியின் தலைவராக இருந்தார்.
# ஜேம்ஸ் பி. கார்மன்

## தனிப்பட்ட வாழ்க்கை

கோர்மன் ஆஸ்திரேலியா மற்றும் அமெரிக்காவின் இரட்டை குடிமகன் ஆவார். இவர் மன்ஹாட்டனில் வசிக்கிறார். இவருக்கு இரண்டு குழந்தைகள் உள்ளனர். கோர்மன் 2019 இல் $ 27 மில்லியன் சம்பாதித்தார்.
# சிக்கமாரண்டஅள்ளி

**சிக்கமாரண்டஅள்ளி** (*Chikkamarandhahalli*), என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643215. இந்த ஊரானது சிக்காமாரண்டஹள்ளி ஊராட்சிக்கு உட்பட்டது.
# சிக்கமாரண்டஅள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 40 கிலோமீட்டர் தொலைவிலும், பாலக்கோட்டில் இருந்து 15 கிலோ மீட்டர் தொலைவிலும் உள்ளது.
# சிக்கமாரண்டஅள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் 635 குடும்பங்களும் 2,568 மக்களும் வசிக்கின்றனர். இதில் 1,290 ஆண்களும் 1,278 பெண்களும் அடங்குவர்.
# சிக்கமாரண்டஅள்ளி

## கோயில்கள்

- சிக்கமாரண்டஅள்ளி திம்மராயசாமி கோயில்
# விக்கிப்பீடியா:Statistics/weekly/10-Oct-2021
| 214 | 2405:201:E027:9131:20C5:BA99:C410:3556 | 0 | 1 | 0 | 0 | 0 | 0 | 0 | 1 | 0 |  |
| 215 | 111.92.42.218 | 0 | 1 | 0 | 0 | 0 | 0 | 0 | 1 | 0 |  |
| 216 | 2409:4072:6D10:176:65AA:5610:4FE8:DBF4 | 0 | 1 | 0 | 0 | 0 | 0 | 0 | 1 | 302 |  |
| 217 | 2409:4072:639E:23F5:983A:C292:B878:604 | 0 | 1 | 0 | 0 | 0 | 0 | 0 | 1 | 59 |  |
| 218 | 2409:4072:896:5A0E:EAEA:6FC8:68E5:E33E | 0 | 1 | 0 | 0 | 0 | 0 | 0 | 1 | 40 |  |
| 219 | 2409:4072:6207:98BA:F895:E4E:EFF4:39F0 | 0 | 1 | 0 | 0 | 0 | 0 | 0 | 1 | 22 |  |
| 220 | 106.195.44.208 | 0 | 1 | 0 | 0 | 0 | 0 | 0 | 1 | 0 |  |
| 221 | 27.62.42.216 | 0 | 1 | 0 | 0 | 0 | 0 | 0 | 1 | 0 |  |
| 222 | 2401:4900:6058:8D37:16B4:5F9C:6CAB:7812 | 0 | 1 | 0 | 0 | 0 | 0 | 0 | 1 | 36 |  |
| 223 | 2409:4072:312:FDB0:0:0:2B7:78A4 | 0 | 1 | 0 | 0 | 0 | 0 | 0 | 1 | 53 |  |
| 224 | 2409:4072:6E06:C7D8:0:0:B74B:1B14 | 0 | 1 | 0 | 0 | 0 | 0 | 0 | 1 | 46 |  |
| 225 | 2405:201:E01A:C825:241B:43E3:A8B8:9B65 | 0 | 1 | 0 | 0 | 0 | 0 | 0 | 1 | 248 |  |
| 226 | செல்வா | 0 | 1 | 0 | 0 | 0 | 0 | 0 | 1 | 64 |  |
| 227 | Srini1102 | 0 | 1 | 0 | 0 | 0 | 0 | 0 | 1 | 9 |  |
| 228 | 2409:4072:6D9A:A3D7:EE2D:CA88:DF95:421B | 0 | 1 | 0 | 0 | 0 | 0 | 0 | 1 | 0 |  |
| 229 | Dhanam laeki | 0 | 1 | 0 | 0 | 0 | 0 | 0 | 1 | 0 |  |
| 230 | 117.209.213.70 | 0 | 1 | 0 | 0 | 0 | 0 | 0 | 1 | 5 |  |
| 231 | 2409:4072:6498:7F4F:16C3:A695:D15C:A985 | 0 | 1 | 0 | 0 | 0 | 0 | 0 | 1 | 6 |  |
| 232 | 2409:4072:6D00:F21D:0:0:4E89:E902 | 0 | 1 | 0 | 0 | 0 | 0 | 0 | 1 | 52 |  |
| 233 | Msclrfl22 | 0 | 1 | 0 | 0 | 0 | 0 | 0 | 1 | 0 |  |
| 234 | 106.222.99.154 | 0 | 1 | 0 | 0 | 0 | 0 | 0 | 1 | 105 |  |
| 235 | 223.181.198.148 | 0 | 1 | 0 | 0 | 0 | 0 | 0 | 1 | 0 |  |
| 236 | 2401:4900:61A8:10F7:F80C:8B3A:C639:77BA | 0 | 1 | 0 | 0 | 0 | 0 | 0 | 1 | 0 |  |
| 237 | 2401:4900:4DDA:3C88:95F:5076:ED8B:151B | 0 | 1 | 0 | 0 | 0 | 0 | 0 | 1 | 0 |  |
| 238 | Vizagdekho | 0 | 1 | 0 | 0 | 0 | 0 | 0 | 1 | 208 |  |
| 239 | 2409:4072:6D9D:23AC:E2AF:E579:EEE1:59F1 | 0 | 1 | 0 | 0 | 0 | 0 | 0 | 1 | 49 |  |
| 240 | 2402:4000:B185:89CA:894F:1AE9:10F6:4FF8 | 0 | 0 | 0 | 0 | 0 | 0 | 1 | 1 | 0 |  |
| 241 | 2405:201:9005:31EB:500E:175B:BEE8:1B0D | 0 | 1 | 0 | 0 | 0 | 0 | 0 | 1 | 90 |  |
| 242 | 2409:4072:6D96:AC30:9897:905D:2FF3:1FB3 | 0 | 1 | 0 | 0 | 0 | 0 | 0 | 1 | 0 |  |
| 243 | 27.5.220.177 | 0 | 0 | 0 | 0 | 0 | 0 | 1 | 1 | 0 |  |
| 244 | உலோ.செந்தமிழ்க்கோதை | 0 | 1 | 0 | 0 | 0 | 0 | 0 | 1 | 17 |  |
| 245 | Shonali98 | 0 | 0 | 0 | 0 | 0 | 0 | 1 | 1 | 0 |  |
| 246 | 2402:3A80:183D:E7B3:C7B6:742D:ADAF:76D0 | 0 | 1 | 0 | 0 | 0 | 0 | 0 | 1 | 0 |  |
| 247 | 184.180.183.201 | 0 | 1 | 0 | 0 | 0 | 0 | 0 | 1 | 50 |  |
| 248 | Nihal Neerrad S | 0 | 1 | 0 | 0 | 0 | 0 | 0 | 1 | 57 |  |
| 249 | 122.164.84.118 | 0 | 1 | 0 | 0 | 0 | 0 | 0 | 1 | 267 |  |
| 250 | 2409:4072:8E17:39A3:0:0:FBC8:8410 | 0 | 1 | 0 | 0 | 0 | 0 | 0 | 1 | 0 |  |
| 251 | 2401:4900:4849:A9A6:D441:AB3A:B5C3:3E75 | 0 | 1 | 0 | 0 | 0 | 0 | 0 | 1 | 0 |  |
| 252 | 186.143.162.40 | 0 | 1 | 0 | 0 | 0 | 0 | 0 | 1 | 555 | } |
# சிக்கதாரணஅள்ளி

**சிக்கமாரண்டஅள்ளி** (*Chikkamarandhahalli*), என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643234. இந்த ஊரானது ஜெர்தாவ் ஊராட்சிக்கு உட்பட்டது.
# சிக்கதாரணஅள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 26 கிலோமீட்டர் தொலைவிலும், மாநில தலைநகரான சென்னையில் இருந்து 294 கிலோ மீட்டர் தொலைவிலும் உள்ளது.
# சூடனூர்

**சூடனூர்** (*Chudanur*), என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643196. இந்த ஊரானது சூடனூர் ஊராட்சிக்கு உட்பட்டது.
# சூடனூர்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 50 கிலோமீட்டர் தொலைவிலும், பாலக்கோட்டில் இருந்து 25 கிலோ மீட்டர் தொலைவிலும் உள்ளது.
# சூடனூர்

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் 709 குடும்பங்களும் 2,957 மக்களும் வசிக்கின்றனர். இதில் 1,504 ஆண்களும் 1,453 பெண்களும் அடங்குவர்.
# சூடனூர்

## கோயில்கள்

- சூடனூர் பசுவேஸ்வரசாமி கோயில்
- சூடனூர் பசவன்னசாமி கோயில்
- சூடனூர் சூமுத்ர சூத்திர கரகம் கோயில்
- சூடனூர் மாரியம்மன் கோயில்
- சூடனூர் தேடுகரகம் கோயில்
# தண்டுகாரனஅள்ளி

**தண்டுகாரனஅள்ளி** (*Dandukaranahalli*), என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643221. இந்த ஊரானது தண்டுகாரனஅள்ளி ஊராட்சிக்கு உட்பட்டது.
# தண்டுகாரனஅள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 32 கிலோமீட்டர் தொலைவிலும், பாலக்கோட்டில் இருந்து 7 கிலோ மீட்டர் தொலைவிலும் உள்ளது.
# தண்டுகாரனஅள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் 1,029 குடும்பங்களும் 4,300 மக்களும் வசிக்கின்றனர். இதில் 2,214 ஆண்களும் 2,086 பெண்களும் அடங்குவர்.
# தண்டுகாரனஅள்ளி

## கோயில்கள்

- தண்டுகாரணஅள்ளி சோமேஸ்வரர் கோயில்
# கோபிநாத் கர்தா

**கோபிநாத் கர்தா** (**Gopinath Kartha)** இந்திய வம்சாவளியைச் சேர்ந்த ஒரு முக்கிய படிகவியலாளர் ஆவார். 1927 ஆம் ஆண்டு சனவரி மாதம் 26 ஆம் தேதியன்று இவர் பிறந்தார். 1967 ஆம் ஆண்டில், ரிபோநியூக்ளியேசு என்ற நொதியின் மூலக்கூறு அமைப்பை கோபிநாத் தீர்மானித்தார். அமெரிக்காவில் தெளிவுபடுத்தப்பட்டு வெளியிடப்பட்ட முதல் புரத அமைப்பு இதுவாகும்.
# கோபிநாத் கர்தா

## ஆரம்பகால வாழ்க்கை மற்றும் கல்வி

கோபிநாத் கர்த்தா இந்தியாவின் கேரளா மாநிலத்தில் ஆலப்புழாவுக்கு அருகில் உள்ள சேர்தலாவில் பிறந்தார். ஆலப்புழாவில் உள்ள சனாதனதர்ம வித்யாசாலாவில் பள்ளிக்குச் சென்றார். கணிதம், இயற்பியல் மற்றும் வேதியியலில் இளங்கலை பட்டயத்தை திருவனந்தபுரம் பல்கலைக்கழகக் கல்லூரியில் இருந்து பெற்றார். 1950 ஆம் ஆண்டு இந்தியாவின் தமிழ்நாடு மாநிலத்தில் இருக்கும் சென்னை பல்கலைக்கழகத்தில் இயற்பியல் பாடத்தில் இளநிலை பட்டம் பெற்றார். 1951 ஆம் ஆண்டு விசாகப்பட்டினத்தில் உள்ள ஆந்திரா பல்கலைக்கழகத்தில் கணிதத்தில் மற்றொரு இளநிலை பட்டமும் பெற்றார்.  
1952 ஆம் ஆண்டு முதல் பெங்களூரில் உள்ள இந்திய அறிவியல் நிறுவனத்தில் பட்டப்படிப்பைத் தொடங்கினார். ஆனால் ஆலோசகர் ஜிஎன் ராமச்சந்திரனைப் பின்பற்றி இவர் மீண்டும் சென்னைப் பல்கலைக்கழகத்திற்குத் திரும்பினார். பட்டதாரி மாணவராக இவரும் ராமச்சந்திரனும் கொலாசன் மூலக்கூறின் மூன்று சுருள் கட்டமைப்பில் பணிபுரிந்தனர்.
# கோபிநாத் கர்தா

## தொழில்

1955 ஆம் ஆண்டு முனைவர் பட்டத்தை முடித்த பிறகு மும்பையில் உள்ள டாடா அடிப்படை ஆராய்ச்சி நிறுவனத்தில் 1956 ஆம் ஆண்டு வரை பணியாற்றினார். 1956 ஆம் ஆண்டு கேவென்டிசு ஆய்வகத்தில் பிந்தைய முனைவர் பட்டப் பணிகளையும் பின்னர் 1957 ஆம் ஆண்டு முதல் 1958 ஆம் ஆண்டு வரை கனடாவின் தேசிய ஆராய்ச்சி மன்றத்திலும் பணி செய்தார்.  
1959 ஆம் ஆண்டில் முனைவர் டேவிட் ஆர்கர் மற்றும் முனைவர் இயேக் பெல்லோவுடன் இணைந்து பணியாற்ற புரூக்ளின் பல்தொழில்நுட்ப நிறுவனத்திற்குச் சென்றார். பிறகு அதே ஆண்டில் முழு புரூக்ளின் பல்தொழில்நுட்ப நிறுவனத்தின் படிகவியல் குழு நியூயார்க்கில் உள்ள ரோசுவெல் பார்க் விரிவான புற்றுநோய் மையத்திற்கு மாற்றப்பட்டது. தனது வாழ்க்கையின் இறுதி வரை ரோசுவெல் பார்க்கில் பணிபுரிந்தார். 1972 ஆம் ஆண்டு எட்டு மாதங்கள் கியோட்டோ பல்கலைக்கழகத்தில் உயிர் இயற்பியல் பேராசிரியராகவும் இருந்தார்.  
ராமச்சந்திரன் மற்றும் கோபிநாத் கர்த்தாவால் முன்மொழியப்பட்ட கொலாசன் நொதியின் அமைப்பு ஆரம்பத்தில் பிரான்சிசு கிரிக் என்பவரால் சர்ச்சைக்கு உள்ளாக்கப்பட்டது. உண்மையில், இலண்டனை தளமாகக் கொண்ட நேச்சர் இதழுக்கான இவர்களின் கட்டுரை ஐந்து மாதங்களாக வெளியிடப்படவில்லை. அதே சமயம் கொலாசன் கட்டமைப்பிற்கான கிரிக் முன்மொழிவு சமர்ப்பிக்கப்பட்ட ஒரு மாதத்திற்குள் வெளியிடப்பட்டது. இருப்பினும் இவர்களால் முன்மொழியப்பட்ட கொலாசன் அமைப்பு பின்னர் ஏற்றுக்கொள்ளப்பட்டது.  
1984 ஆம் ஆண்டு சூன் மாதம் 18 ஆம் தேதியன்று கோபிநாத் கர்தா இறந்தார்.
# பிட்டி மொகந்தி

**பிட்டி மொகந்தி** (*Bitti Mohanty*, இறப்பு: 11 ஆகத்து 2024), **பிட்டிகோத்ரா மொகந்தி** என்றும் அழைக்கப்படும் இவர் ஒரு கணினிப் பொறியாளரும், அதிமுக்கியமான குற்றவாளியும் ஆவார். இந்தியாவின் அல்வாரில் ஒரு ஜெர்மன் சுற்றுலாப் பெண்ணை வன்கலவி செய்ததற்காக ஏழு ஆண்டுகள் சிறைத்தண்டனை விதிக்கப்பட்டார். மேலும் ஒடிசாவின் கட்டக்கில் இவரது நோய்வாய்ப்பட்ட தாயை சந்திக்க 20 நவம்பர் 2006 அன்று பிணையில் விடுவிக்கப்பட்ட பின்னர் தலைமறைவாக இருந்தார். இவர் கேரளாவின் கண்ணூரிலிருந்து, மார்ச் 9, 2013 சனிக்கிழமை அன்று கைது செய்யப்பட்டார். இவரது வழக்கு விரைவுன நீதிமன்றத்தால் நடத்தப்பட்ட மிக விரைவான வன்கலவி விசாரணைகளில் ஒன்றாகும்; புகார் அளித்த 15 நாட்களுக்குள் விசாரணை முடிந்தது. இவர் தண்டனை பெற்ற 8 மாதங்களுக்குள் பிணை வழங்கப்பட்டது. தனது மகன் காணாமல் போன ஆறாண்டுகளுக்குப் பிறகு, தனது மகன் எங்கே இருக்கிறார் என்பது பற்றி அறியாமையை வெளிப்படுத்தி, தனது மகன் எந்த பெரிய குற்றமும் செய்யவில்லை என்று கூறினார். மற்ற கைதிகளுடன் தொடர்புகொள்வதன் மூலம் தனது மகனின் உடல்நிலை சரியில்லாமல் இருப்பதை இவர் கண்டுபிடித்தார்.
# பிட்டி மொகந்தி

## கைது

இவர் இராகவ் ராஜன் என்ற அடையாளத்துடன் ஒரு வங்கியில் பணிபுரிந்தார். ஆந்திராவைச் சேர்ந்த இராகவ் ராஜனாக இவர் பணிபுரியும் வங்கி கிளை அதிகாரிகளுக்கு அநாமதேய கடிதம் மூலம் பிட்டியின் தகவல் கிடைத்தது, அந்த நபர் பிட்டியாக இருக்கலாம் என்று சந்தேகித்தனர். இவரது புகைப்படம் தொலைக்காட்சிகளிலும், இணையத்தில் பாலியல் குற்றங்களின் குற்றம் சாட்டப்பட்ட படங்களில் காட்டப்பட்டது. இது இவரை அடையாளம் காண உதவியது. பிட்டி மொகந்தி கேரளாவின் கண்ணூரில் இருந்து மார்ச் 9, 2013 அன்று கைது செய்யப்பட்டார். .
# நாடு கடந்த இந்திய அரசின் அஞ்சல் தலைகள்

**நாடு கடந்த இந்திய அரசின் அஞ்சல் தலைகள்** (Azad Hind stamps) என்பது சுபாஷ் சந்திர போஸின் கீழ் உருவான நாடு கடந்த இந்திய அரசின் தற்காலிக அரசாங்கத்திற்காக தயாரிக்கப்பட்ட ஆனால் வெளியிடப்படாத அஞ்சல் தலைகள் ஆகும். அனைத்து அஞ்சல் தலைகளும் பெர்லினிலுள்ள அரசு அச்சகப் பணியகமான இரீச்சுடுக்கரேயில் 100 தாள்களில் போட்டோகிரேவர் முறை மூலம் அச்சிடப்பட்டன.
# நாடு கடந்த இந்திய அரசின் அஞ்சல் தலைகள்

## பின்னணி

"சுதந்திர இந்தியாவின் தற்காலிக அரசாங்கம்" இரண்டாம் உலகப் போரின்போது சப்பானின் ஆதரவுடன் நாடு கடநத அரசாங்கமாக சுபாஷ் சந்திர போஸால் நிறுவப்பட்டது. இந்த அரசாங்கத்திற்காக, நாட்சி ஜெர்மனியில் அஞ்சல் தலைகள் தயாரிக்கத் திட்டமிடப்பட்டன. இந்த அஞ்சல் தலைகள் 1943ஆம் ஆண்டின் தொடக்கத்தில் பெர்லினில் இருந்தபோது போஸ் அவர்களால் தொடங்கப்பட்டது.
# நாடு கடந்த இந்திய அரசின் அஞ்சல் தலைகள்

## இவற்றையும் காண்க

- நாடு கடந்த இந்திய அரசு
- இந்தியத் தேசிய இராணுவம்
- சிண்டரெல்லா அஞ்சல் தலை